Константин Величков
XII. Сърцето ми сломиха…

chitanka.info

Сърцето ми сломиха не вразите

и не теглата, що патих от тях,

но тез, с кои в денят на изпитните

кръст мъченически понесъл бях.

На бедствията чашата горчива

до устните си волно аз допрях

и не роптай душа ми горделива

против жестокий жребий, що избрах.

Ще бъда твърд. В сърце ми има сила,

коя в бедите повече крепней.

От вас, другари, в своите патила

пощада искам. Моят дух слабей,

кога измяната с душа унила

съзра в лица ви грозно да се смей…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.